hvorfor modtager mit barn under 18 et brev om formidlingsprovision og investeringsservices?
kunder, som investerer gennem en eller flere investeringsforeninger, og som følge heraf betaler formidlingsprovision, får stillet en række investeringsservices til rådighed. dit barn har modtaget information om de investeringsservices, som vi stiller til rådighed, fordi dit barn enten har investeringsforeninger i sit eget depot eller har investeringsforeninger, der er knyttet til en konto oprettet af barnets forældre og/eller bedsteforældre (fx en børnebørnskonto).  

på baggrund af den samlede betalte formidlingsprovision får dit barn, som alle vores andre kunder, stillet investeringsservices til rådighed.  som værge har du - på vegne af dit barn - mulighed for at gøre brug af de investeringsservices, som dit barn har til rådighed. 


